32004D0691
L 314/14
JURNALUL OFÍCIAL AL UNIUNII EUROPENE
DECIZIA COMISIEI
din 7 octombrie 2004
de modificare a Deciziei 2002/840/CE privind adoptarea listei unităților din țări terțe, autorizate pentru iradierea produselor alimentare
[notificată cu numărul C(2004) 3679]
(Text cu relevanță pentru SEE)
(2004/691/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 1999/2/CE a Parlamentului European și a Consiliului din 22 februarie 1999 de apropiere a legislațiilor statelor membre privind alimentele și ingredientele alimentare tratate cu radiații ionizante (1), în special articolul 9 alineatul (2),
întrucât:
(1)
În conformitate cu Directiva 1999/2/CE, un produs alimentar tratat cu radiații ionizante nu poate fi importat dintr-o țară terță decât cu condiția să fi fost tratat într-o unitate de iradiere autorizată de comunitate.
(2)
Prin Decizia 2002/840/CE a Comisiei (2) a fost adoptată o listă inițială cu unitățile autorizate.
(3)
Comisia a primit o cerere de autorizare a unei unități de iradiere din Turcia și a unei unități din Elveția din partea autorităților competente ale acestor țări. Experții Comisiei au inspectat unitățile de iradiere pentru a verifica dacă aceastea sunt în conformitate cu cerințele Directivei 1999/2/CE și în special dacă supravegherea oficială garantează îndeplinirea cerințelor articolului 7 din directiva respectivă. Autoritățile competente din ambele țări au reacționat satisfăcător la toate recomandările conținute în raportul final.
(4)
De la aderarea Ungariei la Comunitate la data de 1 mai 2004, nu mai este oportună menționarea unității de iradiere a acestui stat membru în anexa la Decizia 2002/840/CE. Această unitate va fi adăugată la lista unităților de iradiere autorizate din statele membre menționate la articolul 7 alineatul (4) din Directiva 1999/2/CE.
(5)
Decizia 2000/840/CE ar trebui să fie modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DIRECTIVĂ:
Articolul 1
Anexa la Decizia 2002/840/CE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 7 octombrie 2004.